Father Mother Sister Brother

Το ***Father Mother Sister Brother*** είναι Αμερικανικό σπονδυλωτό κωμικό δράμα του 2025 σε σενάριο και σκηνοθεσία του Τζιμ Τζάρμους. Ακολουθεί τρεις αποξενωμένες οικογενειακές σχέσεις σε τρεις διαφορετικές χώρες στον κόσμο, ενώ προτγωνιστεί ένα συνολικό καστ που αποτελείται από τους Τομ Γουέιτς, Άνταμ Ντράιβερ, Μαγίμ Μπιάλικ, Σάρλοτ Ράμπλινγκ, Κέιτ Μπλάνσετ, Βίκι Κριπς, Σάρα Γκριν, Ίντια Μουρ και Λούκα Σαμπάρ.

Η ταινία έκανε παγκόσμια πρεμιέρα στο 82ο Διεθνές Φεστιβάλ Κινηματογράφου Βενετίας στις 31 Αυγούστου 2025, όπου κέρδισε τον Χρυσό Λέοντα. Κυκλοφόρησε στους κινηματογράφους στις Ηνωμένες Πολιτείες από την Mubi στις 24 Δεκεμβρίου, ενώ στη Γαλλία κυκλοφόρησε από την Les Films du Losange στις 7 Ιανουαρίου 2026.

## Πλοκή

### "Father"
Κάπου σε μία αγροτική πόλη στις Ηνωμένες Πολιτείες, ο Τζεφ και η Έμιλι οδηγούν σε έναν χιονισμένο δρόμο για να επισκεφθούν τον αποξενωμένο και απομονωμένο πατέρα τους. Ενώ η Έμιλι δεν έχει ιδέα πως βρίσκει αρκετά χρήματα για να ζήσει χωρίς κοινωνική ασφάλιση μετά τον θάνατο της μητέρας τους, ο Τζεφ φαίνεται να τον στηρίζει οικονομικά στα κρυφά. Επειδή ανησυχεί λόγω της μοναξιάς του πατέρα του, ο Τζεφ του πηγαίνει ένα κουτί γεμάτο με ακριβά τρόφιμα.

Ο πατέρας δείχνει να κρύφει την αληθινή οικονομική του κατάσταση, εμφανίζοντας ένα παλιό χαλασμένο φορτηγό στην αυλή και αναστατώνοντας επίτηδες το σαλόνι, ώσπου η Έμιλι παρατηρεί ένα Rolex στον καρπό του, παρόλο που αυτός παριστάνει ότι πρόκειται για απομίμηση. Δείχνοντας να μην ενδιαφέρεται για τις ζωές τους, ξεχνάει το πρόσφατο διαζύγιο του Τζεφ. Αφού φεύγουν, ο πατέρας συγυρίζει το σπίτι, περιποιείται την εμφάνιση του και μπαίνει στο πραγματικό, αψεγάδιαστο και λειτουργικό αυτοκίνητο (το οποίο είχε κρυμμένο κάτω από ένα κάλυμμα αυτοκινήτου) για να συναντήσει μία γυναίκα φίλη του για ένα ακριβό δείπνο σε ένα κοντινό εστιατόριο.

### "Mother"

Κάπου στο Δουβλίνο, μία ηλικιωμένη διάσημη συγγραφέας περιμένει την ετήσια συγκέντρωση για τσάι με τις δύο κόρες της, την Τιμοθία και την Λίλιθ. Η συνάντηση τους σημαίνει την μόνη μέρα του χρόνου που πραγματικά βλέπουν η μία την άλλη, παρόλο που όλες ζουν στο Δουβλίνο.

Το αυτοκίνητο της Τιμοθία χαλάει στον δρόμο, και από απελπισία επικοινωνεί με την οδική βοήθεια, αλλά, στη συνέχεια, αλλάζει γνώμη οδηγώντας μέχρι το σπίτι της μητέρας της για να αποφύγει να αργήσει. Η Λίλιθ ζητάει από την φίλη της, την Τζινέτ, να παραστήσει ότι είναι οδηγός Uber, προκειμένου να αποφύγει να δώσει παραπάνω εξηγήσεις, σχετικά με την οικονομική της κατάσταση, στην μητέρα και την αδερφή της.

Ενώ πίνουν τσάι, η μητέρα ρωτάει για τις ζωές τους, και μετά από κάποιον δισταγμό η Τιμοθία ανακοινώνει ότι έχει πάρει προαγωγή σε μία νέα θέση στο συμβούλιο της πόλη για την διατήρηση των ιστορικών κτιρίων. Ωστόσο, διακόπτεται από την Λίλιθ, η οποία ανακοινώνει ότι έχει επίσης καλά νέα σχετικά με τους νέους "influencers" του κύκλου της, παρόλο που ούτε η μητέρα ούτε η αδερφή της δείχνουν να ξέρουν τι είναι influencer. 

Η Λίλιθ φοράει ένα Rolex, αλλά επιμένει ότι είναι απομίμηση. Στο μπάνιο, η Τιμοθία δείχνει να είναι πνιγμένη από συναισθήματα. Αφού τελειώνουν το τσάι τους, η Λίλιθ ζητάει από την μητέρα της να της καλέσει ένα Uber και οι τρεις τους περιμένουν σιωπηλές στην εξώπορτα να φτάσει το αυτοκίνητο.

### "Sister Brother"

Κάπου στο Παρίσι, η Σκάι και ο αδερφός της, ο Μπίλι, επανενώνονται μετά τον θάνατο των γονιών του σε ένα αεροπορικό δυστύχημα στις Αζόρες. Ενώ οδηγούν για το παλιό τους σπίτι, προσπαθούν να έρθουν πιο κοντά μέσω αναμνήσεων. Στο πλέον άδειο διαμέρισμα, ο Μπίλι δείχνει στην Σκάι παλιές φωτογραφίες, ζωγραφιές από την παιδική τους ηλικία και ένα παλιό Rolex του πατέρα του, αλλά και αρκετές ψεύτικες ταυτότητες και ένα ψεύτικο πιστοποιητικό γάμου.

Η διαχειρίστρια, Μαντάμ Γκοτιέ, τους διακόπτει, αποκαλύπτωντας ότι η ίδια προσωπικά απέτρεψε την ασφαλιστική εταιρεία από το να κατασχέσει τα υπάρχοντα των γονιών τους, παρόλο που πέθαναν χρωστόντας τρεις μήνες ενοικίων. Οδηγώντας σε όλο το Παρίσι, κατευθύνονται σε μία αποθήκη, ρίχνοντας μία τελευταία ματιά στα παλιά έπιπλα των γονιών τους.

## Ηθοποιοί και χαρακτήρες

### "Father"
* Τομ Γουέιτς ως Πατέρας
* Άνταμ Ντράιβερ ως Τζεφ
* Μαγίμ Μπιάλικ ως Έμιλι

### "Mother"
* Σάρλοτ Ράμπλινγκ ως Μητέρα (Κάθριν Ράσελ)
* Κέιτ Μπλάνσετ ως Τιμοθία
* Βίκι Κριπς ως Λίλιθ
* Σάρα Γκριν ως Τζινέτ 

### "Sister Brother"
* Ίντια Μουρ ως Σκάι
* Λούκα Σάμπατ ως Μπίλι
* Φρανσουάζ Λεμπράν ως Μαντάμ Γκοτιέ

## Παραπομπές


## Εξωτερικοί σύνδεσμοι

* 
* 

Κατηγορία:Ταινίες του 2025
Κατηγορία:Αμερικανικές ταινίες της δεκαετίας 2020
Κατηγορία:Αγγλόφωνες ταινίες
Κατηγορία:Αμερικανικές δραματικές κωμικές ταινίες
Κατηγορία:Γαλλικές δραματικές κωμωδίες
Κατηγορία:Ιαπωνικές ταινίες
Κατηγορία:Ιρλανδικές ταινίες
Κατηγορία:Ιταλικές δραματικές ταινίες
Κατηγορία:Νικητές Χρυσού Λέοντα
Κατηγορία:Ταινίες σε σκηνοθεσία Τζιμ Τζάρμους
Κατηγορία:Ταινίες γυρισμένες στη Γαλλία
Κατηγορία:Ταινίες γυρισμένες στην Ιρλανδία
Κατηγορία:Ταινίες γυρισμένες στο Νιου Τζέρσεϊ
Κατηγορία:Ταινίες σχετικά με την οικογένεια
Κατηγορία:Ταινίες σχετικά με σχέσεις μητέρας–κόρης